יהושע צבי טבצ'ניק

יהושע צבי (גרישה) טבצ'ניק (תבורי) (24 באוגוסט 1896 – פברואר 1971) היה אדריכל ישראלי-אמריקאי שפעל בארץ ישראל ובארצות הברית. עבודתו הייתה משופעת במוטיבים מזרחיים ויהודיים. תבליטים של מנורת שבעת הקנים, עיטורים של מגן דוד וויטראז'ים של עיטורי דקלים, עצי תמר, רימונים ומעקות גג דמויי קרנות המזבח שהיו בבית המקדש בירושלים.

ביוגרפיה
טבצ'ניק נולד בעיירה דובובה במחוז אומן שבאוקראינה לרב קלמן טבצ'ניק, רב בעיר אודסה ולחוה בת הרב משה אהרון ברדיצבסקי ואחותו של הסופר מיכה יוסף ברדיצ'בסקי. עד גיל 12 למד בישיבה ואחר כך למד בבית ספר לאומנות באודסה במשך שלוש שנים ועוד שלוש שנות התמחות. ב-1912 הגיע לירושלים והשתלם בבצלאל, אדריכלות בסגנון עברי שיצר בוריס שץ. חזר לרוסיה ועבד כאדריכל עצמאי במהלך מלחמת העולם הראשונה.

בשנת 1919 עלה לארץ ישראל באוניה רוסלאן עם אשתו נדיה והם התגוררו בתל אביב. הוא החל לתכנן בתים בתל אביב, במושבות הדרום ובירושלים. ב-1921 תכנן את שכונת נורדיה ויעץ לוועד תושבי תל נורדוי.

בתל אביב נולדו שתי בנותיו תמרה ואסתר. טבצ'ניק בחר לבנות ולעטר את הבניינים שתכנן עם מוטיבים יהודים מובהקים כמו תמר, ולכן הוסיף לשם משפחתו הלועזי שם עברי תבורי. בשנת 1923 ניגש למכרז על תפקיד אדריכל העיר תל אביב אותו הפסיד ליהודה מגידוביץ.

במהלך בניית "בית דוד" ברחוב אלנבי 79, הסתכסך עם יהודה מגידוביץ', בשערורייה שלימים זכתה בכינוי "שביתת דוד", פועלי הבניין בתל אביב לא היססו במהלך השביתה אפילו לשגר אליו איומים אלימים, והוא חשש לחייו. בשנת 1925, פחות משש שנים לאחר עלייתו לארץ, עבר להתגורר בברוקלין, ניו יורק ושם המשיך בעבודתו כאדריכל. מבין הבתים שבנה שם ידוע מבנה בית כנסת שנבנה בסגנון עברי ויהודי, בסגנון שאפיין את הבתים שבנה בתל אביב.

קיים אוסף מאמרים, תרשימים ובעיות מתמטיות שכתב טבצ'ניק בין השנים 1938 ל-1967. המסמכים נקראים "על המטאפיזיקה של המציאות והתיאוריה המאוחדת של היקום שלנו". התרשימים כוללים תרשימי יישור לאדריכלים ומהנדסים, משוואות למסלולים של כוכבים וכוכבי לכת, וזהויות של האלמנט הרביעי.

 עבודות נבחרות 
ישראל
 בית היתומים דיסקין – שכונת גבעת שאול במערב ירושלים
 בית סקופסקי – רחוב נחלת בנימין 5, תל אביב
 בית הדקל (בית איסר כהן) – רחוב נחלת בנימין 8, תל אביב
 בית לייטס-סורוקה – רחוב נחלת בנימין 10, תל אביב
 בית ולודבסקי – רחוב קלישר 15, תל אביב
 בית אלכסנדר פרומקין – רחוב נחלת בנימין, תל אביב
 בית עו"ד אלחנן קרבסרסקי – רחוב אלנבי 73, תל אביב
 בית שמואל דוד – רחוב אלנבי 79, תל אביב
 הבית הירוק – רחוב יהודה הלוי 2, תל אביב
ניו יורק 
 The Allendale Co-op, at 34-24 82nd St. Jackson heights NY (1937)
 The Saybrook at 85-10 34th Ave. Jackson heights NY
 (1936-1937) Belvedere Apartments at 84-12 35th Ave. Jackson heights NY
 Berkeley Hall at 77-12 35th Ave. Jackson heights NY
 Berkeley Apartments at 35-25 77th Ave. Jackson heights NY
 (1937) Fairway Hall at 76-09 34th Ave. Jackson heights NY
 (1937) Griswold Hall at 86-10 34th Ave. Jackson heights NY

גלריה

 ראו גם 
 הסגנון האקלקטי בארץ ישראל

 קישורים חיצוניים 

 Joshua Zvi Tabatchnik, באתר Geni.com 

 יהושע צבי טבצ'ניק, באתר שלט-ו-פדיה
 Benjamin Waldman, The NYC that Never Was: The Moorish Revival Campus Yeshiva University Could Have Had, באתר Untapped New York 
 Dining for the Divine: The Tradition of the Chanuka Dinner in Building Yeshiva, Yeshiva University News Nov 17, 2010 
 Joshua Tabatchnik Scientific Papers, University of Tennessee Knoxville 
 History, Blog at WordPress.com 
 The New York Real Estate Brochure Collection, Columbia University Libraries 
 Jackson Heights - Historic District, New York City Landmarks Preservation Commission, October 19, 1993

 הערות שוליים 

קטגוריה:נפטרים ב-1971
קטגוריה:אדריכלים ישראלים
קטגוריה:עולי האונייה רוסלאן